Polumajmuni
<s>Polumajmuni  (Lemurioidea), prema klasičnoj taksonomiji, od vremena Carla Linea (koji ih je sistematizirao kao Prosimii)  pa donedavno, svrstavani su u podred sisarskog reda Primates.</s>

<s>Opis</s>

<s>Ova skupina obuhvata životinje koje žive na drveću, a udovi su im prilagođeni za prihvatanje.</s><s>Polumajmuni su noćne životinje Neki su mali poput miša, dok neki dostignu dužinu  i do  jedan metar.</s><s>Oči su im velike i okrenute naprijed, što omogućava stereoskopski vid.</s><s>Očne šupljine , na dnu (iza oka), nepotpuno su  zatvorene.</s><s>Hemisfere velikog mozga ne pokrivaju mali mozak i nisu izbrazdane.</s><s>Zubalo liči na ono kod bubojeda, što znači da su gornji sjekutići odvojeni krezubim dijelom vilice (dijastemom).</s><s>Veliki i jaki palci mogu biti oponenti svim ostalim prstima pojedinačno ili u mogućim kombinacijama.</s><s>Jagodice na prstima su široke i meke.</s><s>Pokriveni su gustom dlakom.</s><s>Imaju rep, koji je u mnogih veoma dug, ali im  ne služi za prihvatanje, kao kod majmuna Novog svijeta.</s><s>Hrane se plodovima, lišćem, zglavkarima  i sitnim sisarima.</s><s>Žive  u velikim i manjim skupinama, a neki su samotnjaci</s>

<s>Rasprostranjenje i ekologija
Najviše ih živi na Madagaskaru, na kojem ova skupina čini polovinu svih sisara.</s><s>Ima ih nešto i u istočnoj  i subsaharskoj Africi, odakle, su, pretpostavlja se, na ovaj otok dosplavarili njihovi preci.</s><s>Ima ih i u južnoj Indiji i na Cejlonu te po svim otocima između Indije i Australije.</s><s>Ta činjenica je svojevremeo provocirala  pretpostavku o postojanju hipotetskog kopna „Lemurije“, koje je neznano  davno potonulo u Indijski okean.</s><s>Prije toga, preko njega,  lemuroidi su se  raselili u južnoazijaska područja.</s>

<s>Svi polumajmuni žive na drveću, a tjelesna građa im je sasvim prilagođena takvom načinu života.</s><s>Opstanak gotovo svih vrsta polumajmuna je ugrožen uništavanjem njihovih prirodnih staništa i krivolovolovom za trgovinu egzotičnim životinjama ili ih lokalno stanovništvo pripravlja za ishranu (bushmeet).</s>

<s>Klasifikacija
Polumajmuni (Prosimii ), prema klasičnim taksonomijama, su nadred reda Primates, kojem bi prema novijim klasifikacijama i nešto izmijenjenom formatu,  odgovarali Strepsirrhini .</s><s>Tako je, dakle, imenovana skupina tzv. nižih primata, koja obuvata podredove: 
Lemuri –  Lemurioidea i
Tarzijusi (avetnjaci)  – Tarsioidea, sa osam porodica:
Cheirogaleinae – svi su stanovnici Madagaskara; poznat je najmanji majmun, mišji lemur (Microcebus murinus); 
Lemuridae – lemuri, također isključivo stanovnici Madagaskara, s velikim brojem poznatih vrsta kao npr. prstenastorepi lemur (Lemur catta), čupavouhi lemur (Varecia variegata);
Megaladapidae – također  su stanovnici Madagaskara, a svi predstavnici pripadaju rodu Lepilemur;
Indridae – porodica koja obuhvata krupne vrste indri i sifaka s Madagaskara.</s><s>Imenovana j po tipskom rodu ktatkorepih  Indris polumajmna;
Daubentoniidae  uključuju samo  jednu vrstu, madagaskarski prstaš (Daubentonia madagascariensis)., sa zubalom kao u  glodara.</s><s>Loridae obuhvaća potoa i više vrsta lorija.</s><s>Poto (Perodicticus potto) živi u Africi, a spori lori (Nycticebus coucang) u Indoneziji, na Sundskim otocima i Filipinima.</s><s>Galaginidae i nastanjuju tropske dijelove Afrike.</s><s>Tarsiidae (avetnjaci)  nastanjuju šume jugoistočne Azije.</s><s>Imaju upadljivo goleme očim, a uz primitivna obilježja polumajmuna imaju i neka obilježja pravih velikih majmuna.</s>

<s>Vidite još 
Majmuni Starog svijeta
Strepsirrhini
Haplorrhini</s>

<s>Reference</s>

<s>Životinje
Primati
Majmuni</s>

